Senadyan mengkono, bulla kapausan Dum Diversas (1452) lan Romanus Pontifex (1455) iya kudu disebut. Loro-loroné diwetokaké déning Paus Nikolas V, panerusé Paus Eugenius. Ing kéné tinulis menawa wong kafir lan wong agama liya (Wong Sarasèn) olèh digawé batur tukon. Salah sijiné cara kanggo neraki bulla kapausan sing nglarang batur tukon carané ya iku mawa nduwèni panemu menawa sawetara bangsa iku ora nduwé roh. Juan Ginés de Sepúlveda ngandharaké menawa wong-wong Indian ora nduwé roh, mula kabèh ora bisa dianggep manungsa. Nalika Débat Valladolid ing 1550, Bartolomé de las Casas olèh pangakonan menawa wong-wong Indian iku manungsa.